Τέλος η υποψηφιότητα Μάικ Σπανού

Στην απόφαση να μην εξαγγείλει υποψηφιότητα για τις προεδρικές εκλογές κατέληξε ο Μάικ Σπανός, σύμφωνα με πληροφορίες από το «Κανάλι 6», τις οποίες και επιβεβαιώνει και το philenews με δικές του πληροφορίες.

Όπως αναφέρει το δημοσίευμα, φαίνεται πως προέκυψε ναυάγιο στις συζητήσεις που είχε με το ΑΚΕΛ, καθώς οι δύο πλευρές δεν τα βρήκαν στη σύνταξη του κοινού πολιτικού εγγράφου..

Την ίδια ώρα, αναμένονται οι αποφάσεις του ΑΚΕΛ, σχετικά με το πώς θα πορευθεί από εδώ και μπρος το κόμμα, τονίζει το δημοσίευμα.

Υπενθυμίζεται ότι το απόγευμα της Πέμπτης τα μέλη της Κεντρικής Επιτροπής του ΑΚΕΛ συνέρχονται εκτάκτως με ζητούμενο την συνέχιση της ενδοκομματικής διαδικασίας που βλέπει προς την επιλογή του προσώπου που θα λάβει το χρίσμα του υποψηφίου του κόμματος.

Νωρίτερα το πρωί της Πέμπτης πάντως, ο ΓΓ του ΑΚΕΛ, Άντρος Κυπριανού, δήλωσε στον ACTIVE 107,5 και 102,5, πως «δεν είναι η πρώτη φορά που καριερίστες πολιτικοί διαπράττουν ενίοτε φραστικά λάθη και ως τέτοιο αντιμετωπίζεται από το ΑΚΕΛ και τον ΓΓ η δήλωση του Μάικ Σπανού σε κόμματα που λειτουργούν ως καρκίνωμα».

Πηγή: philenews